На основу чл.27 став2 и чл.33 став 2З.Закона о јавној својини ( Сл.гласник Републике Србије бр.24/2012,88/2013 и 105/2014,104/16-др.закон,108/16 , 113/17 и 95/2018.) и чл.23 и 26 Статута Дома здравља “Др Милорад Влајковић”Барајево ,Комисија за отпис и отуђење основних средстава , расходованих аутомобила расписује :

О Г Л А С

ЗА ПРИКУПЉАЊЕ ПИСМЕНИХ ПОНУДА ЗА ПРОДАЈУ ПУТНИЧКИХ ВОЗИЛА

Дом здравља “Др Милорад Влајковић” Барајево, спроводи поступак отуђења , продаје расходованих ,аутомобила Дома здравља у поступку јавног оглашавања , прикупљањем писмених понуда .

Марка модел врста возила год.производње бр.шасије бр.мотора

-Zastava YUGO in 55 путничко возило 2007 VX1145A0001104987

-Citroen Jumper CBCF29C2.2HDI путничко возило 2004 VF7ZARMRA17381196 10DZ314002331

-Lada Niva путничко возило 2000 XTA212140Y1494915 212145940894

Регистрација важи до 19.02.2021.године.

-MERCEDES BENZ 250D 1994 WDB1241071F277185 60591112002267

Возила се продају у виђеном стању.

У поступку достављања понуда могу учествовати физичка или правна лица .

Уколико понуђач подноси понуду за више возила ,дужан је да за свако возило поднесе посебну пријаву.

Укупнa тежина свих аутомобила је 5.504,00 килограма.

Почетна процењена тржишна вредност аутомобила је :

Zastava Yugo in 55: 790,00 килограма по 15,00 динара , што износи 11.850,00 динара.

Lada Niva: 1.255,00 килограма по 22,00 динара што износи 27.610,00 динара .

Остали аутомобили 3.459,00 килограма по 30,00 динара ,што износи 103.770,00 динара.

Mercedes benz 250D : 1.280,00 кг.по 30 динара ,што износи 38.400,00 динара.

Citroen Jumper CBCF29C2,2HDI : 2.179,00 кг. по 30 динара што износи 65.370,00 динара.

Возила се могу погледати до закључно са 22.07.2020.године,уз претходну најаву доласка на тел.8300-108.

Продаја ће се вршити пријавом на оглас , достављањем писмених понуда.

Достава писмених понуда вршиће се у року од 10 дана од дана објављивања огласа на сајту Дома здравља и на огласној табли Дома здравља.

**Затворена коверта треба да садржи:**

**-пријаву** за учешће са подацима о подносиоцу пријаве , потписану лично или од стране овлашћеног лица понућача.

-овлашћење за заступање

-фотокопија личне карте за физичка лица,односно Решење о упису у регистар привредних субјеката

-потврда о ПИБ-у,

**Понуда** са траженом документацијом и понуђеним јасним износом на који гласи , доставља се у затвореној коверти са назнаком “ Пријава на оглас за продају моторног возила – не отварати”, препорученом поштом на адресу Дом здравља”Др Милорад Влајковић”Барајево,Светосавска бр.91,Барајево.

На полеђини коверте навести назив подносиоца понуде са адресом и контакт телефоном.

Текст овог Огласа биће објављен на интернет страници Дома здравља и на огласној табли Дома здравља.

Рок за подношење понуда је 10 дана од дана објављивања огласа а најкасније до 22.07.2020.године.

Поступак јавног отварања приспелих понуда вршиће Комисија за отпис и отуђење основних средстава из јавне својине Дома здравља. Отварању понуда могу присуствовати представници понуђача са овлашћењем за заступање , дана 22.07.2020.године са почетком у 12,00 часова на адреси Дома здравља “Др Милорад Влајковић” Барајево , Светосавска бр.91.

Све неблаговремене и непотпуне понуде неће бити узете у разматрање.

Комисија неће узети у разматрање : понуде достављене после рока одређеног за подношење,ако понуда не садржи сву потребну документацију и ако је понуда са мањим износом од утврђене почетне цене.

О отварању понуда сачиниће се записник ,као и предлог за избор најповољнијег понуђача који се са записником доставља вд.директору .По доношењу Решења о избору најповољнијег понуђача закључиће се уговор о купопродаји којим ће бити регулисана међусобна права и обавезе. Трошкове преноса власништва,транспорта и остале трошкове купопродаје сносиће купац.

Критеријум за избор најповољнијег понуђача је највиша понуђена цена.У случају да два или више понуђача понуде цену са истим износом , упутиће накнадно још једну пријаву са другим износом након чега ће се одредити најповољнији понуђач.

Дом здравља „Др Милорад Влајковић” Барајево

Вд.директор Др Данијела Новаковић